Ment, mendegélt, mint a mesében a mendegélők, dombot talált, felmászott, szörnyek jöttek, megküzdött, nem történt semmi különös, ami egy mesében ne történhetett volna. Jöttek szembe rétek, mezők, sáskahadak, adóellenőrök, államtitkárok, kikericsek, hóesések, száradások, félelmek és szorongások, majd szépen és lassan és nyugodtan elmaradtak mögötte, majd szépen és lassan és nyugodtan a világból kifordultak, az emlékezetből kifordultak, a feledésbe fordultak be és be és be egyenként és szépen és lassan és nyugodtan.